โปรดสรุปบทความ ครม.อนุมัติโครงการช็อปช่วยชาติปี 2561 ตามมาตรการภาษีเพื่อส่งเสริมการขยายตัวทางเศรษฐกิจของประเทศ
ช็อปช่วยชาติปี 2561 …. ครม.ไฟเขียวแล้ว  ลดหย่อนภาษีได้ 15,000 บาท เมื่อซื้อสินค้า 3 หมวดคือ ยางล้อ หนังสือ และสินค้า OTOP 
ช็อปช่วยชาติปี 2561  ครม. ไฟเขียวแล้ว คณะรัฐมนตรีอนุมัติหลักการร่างกฎกระทรวง ฉบับที่ .. (พ.ศ. ….) ออกตามความในประมวลรัษฎากร ว่าด้วยการยกเว้นรัษฎากร (มาตรการภาษีเพื่อส่งเสริมการขยายตัวทางเศรษฐกิจของประเทศ)
จากมาตรการภาษีเพื่อส่งเสริมให้ประชาชนมีการจับจ่ายใช้สอยเพิ่มมากขึ้น จึงให้บุคคลธรรมดาสามารถนำค่าซื้อสินค้า 3 กลุ่มต่อไปนี้ไปหักเป็นค่าลดหย่อนภาษีได้
1.สินค้าประเภทยางล้อรถยนต์ ยางล้อรถจักรยานยนต์ และยางล้อรถจักรยาน ที่ซื้อจากผู้ประกอบการจดทะเบียนภาษีมูลค่าเพิ่ม ซึ่งเป็นผู้ผลิตหรือตัวแทนจำหน่ายซึ่งได้ซื้อยางล้อดังกล่าวจากผู้ผลิตที่ซื้อวัตถุดิบยางจากการยางแห่งประเทศไทย
หลักฐานการซื้อสินค้า :
ใบกำกับภาษีแบบเต็มรูป และจะต้องมีเอกสารหรือหลักฐานของการซื้อวัตถุดิบยางจากการยางแห่งประเทศไทย
2. หนังสือ รวมถึงหนังสือที่อยู่ในรูปของข้อมูลอิเล็กทรอนิกส์ผ่านระบบอินเทอร์เน็ต แต่ไม่รวมถึงนิตยสารและหนังสือพิมพ์
หลักฐานการซื้อสินค้า :
ใบเสร็จรับเงิน หรือใบกำกับภาษีเต็มรูปแบบ
3. สินค้าจากโครงการหนึ่งตำบลหนึ่งผลิตภัณฑ์ (OTOP) ที่ได้ลงทะเบียนกับกรมการพัฒนาชุมชน
หลักฐานการซื้อสินค้า :
ใบเสร็จรับเงิน หรือใบกำกับภาษีแบบเต็มรูป และต้องระบุว่าเป็นรายการซื้อสินค้าหนึ่งตำบลหนึ่งผลิตภัณฑ์ (OTOP)
  จำนวนและช่วงเวลาของโครงการ
ค่าซื้อสินค้าสามารถนำไปหักเป็นค่าลดหย่อนในการคำนวณภาษีเงินได้บุคคลธรรมดา ตามจำนวนที่จ่ายจริงแต่ไม่เกิน 15,000 บาท โดยซื้อสินค้าระหว่างวันที่ 15 ธันวาคม 2561 ถึงวันที่ 16 มกราคม 2562 และสามารถนำมาใช้ลดหย่อนภาษีได้สองปีภาษีตามที่จ่ายจริงในแต่ละปีภาษี แต่รวมกันสองปีภาษีแล้วต้องไม่เกิน 15,000 บาท
ครม.อนุมัติหลักการร่างกฎกระทรวงตามความในประมวลรัษฎากร ว่าด้วยการยกเว้นรัษฎากร มาตรการภาษีเพื่อส่งเสริมการขยายตัวทางเศรษฐกิจของประเทศ ให้จัดโครงการช็อปช่วยชาติปี 2561 ซึ่งเป็นมาตรการภาษีเพื่อส่งเสริมให้ประชาชนมีการจับจ่ายใช้สอยเพิ่มมากขึ้น โดยให้บุคคลธรรมดาสามารถนำค่าสินค้า 3 กลุ่มต่อไปนี้ ไปหักเป็นค่าลดหย่อนภาษีได้

1) สินค้าประเภทยางล้อรถยนต์ ยางล้อรถจักรยานยนต์ และยางล้อรถจักรยาน ที่ซื้อจากผู้ประกอบการจดทะเบียนภาษีมูลค่าเพิ่ม ซึ่งเป็นผู้ผลิตหรือตัวแทนจำหน่ายที่ได้ซื้อยางล้อดังกล่าวจากผู้ผลิตที่ซื้อวัตถุดิบยางจากการยางแห่งประเทศไทย สำหรับหลักฐานในการซื้อสินค้า ให้ใช้ใบกำกับภาษีแบบเต็มรูป และจะต้องมีเอกสารหรือหลักฐานของการซื้อวัตถุดิบยางจากการยางแห่งประเทศไทยด้วย
2) หนังสือ รวมไปถึงหนังสือที่อยู่ในรูปของข้อมูลอิเล็กทรอนิกส์ผ่านระบบอินเทอร์เน็ต แต่ไม่รวมนิตยสารและหนังสือพิมพ์ สำหรับหลักฐานในการซื้อสินค้า ให้ใช้ใบเสร็จรับเงิน หรือใบกำกับภาษีเต็มรูปแบบ
3) สินค้าจากโครงการหนึ่งตำบลหนึ่งผลิตภัณฑ์ (OTOP) ที่ได้ลงทะเบียนกับกรมการพัฒนาชุมชน สำหรับหลักฐานการซื้อสินค้า ให้ใช้ใบเสร็จรับเงิน หรือใบกำกับภาษีแบบเต็มรูป และต้องระบุว่าเป็นรายการซื้อสินค้าหนึ่งตำบลหนึ่งผลิตภัณฑ์ (OTOP) ด้วย

สำหรับค่าสินค้าที่ประชาชนจ่ายไป สามารถนำไปหักเป็นค่าลดหย่อนในการคำนวณภาษีเงินได้บุคคลธรรมดา ตามจำนวนที่จ่ายจริงแต่ไม่เกิน 15,000 บาท โดยจะต้องซื้อสินค้าระหว่างวันที่ 15 ธันวาคม 2561 ถึงวันที่ 16 มกราคม 2562 และจะสามารถนำมาใช้ลดหย่อนภาษีได้สองปีภาษี ตามที่จ่ายจริงในแต่ละปีภาษี แต่รวมกันสองปีภาษีแล้วต้องไม่เกิน 15,000 บาท
ข่าวสารทั่วไป สถิติต่างๆ,กฎหมายการคลัง,พระราชกำหนด,พระราชกฤษฎีกา,กฎกระทรวง